stanford-oval/wikipedia huggingface dataset:
ตำบลดอนปรู
ประวัติ

ดอนปรู เดิมเป็นตำบลของอำเภอวิเศษชัยชาญ จังหวัดอ่างทอง ปี พ.ศ. 2479 พระประชากรบริรักษ์ ผู้ว่าราชการจังหวัดอ่างทอง กับพ.ท.พระเจนกระบวนหัก ผู้ว่าราชการจังหวัดสุพรรณบุรี ได้รับรายงานว่าเขตตำบลดอนปรู อำเภอวิเศษชัยชาญ ได้แจ้งแก่ทางราชการว่าประชาชนติดต่อราชการกับอำเภอศรีประจันต์ และจังหวัดสุพรรณบุรีสะดวกกว่าไปติดต่อกับอำเภอวิเศษชัยชาญ
ปี พ.ศ. 2480 จึงได้เปลี่ยนแปลงเขตจังหวัดอ่างทองกับจังหวัดสุพรรณบุรี โดยโอนพื้นที่ตำบลดอนปรู อำเภอวิเศษชัยชาญ จังหวัดอ่างทอง มาขึ้นกับอำเภอศรีประจันต์ จังหวัดสุพรรณบุรี รวมทั้งโอนพื้นที่หมู่ 6–10 (ในตอนนั้น) จากตำบลศาลาทุ่งแฝก อำเภอโพธิ์ทอง จังหวัดอ่างทอง มาสมทบเข้ากับเขตปกครองของตำบลดอนปรู อำเภอศรีประจันต์ จังหวัดสุพรรณบุรี โดยได้รับอนุมัติจากพระยาพหลพลพยุหเสนา นายกรัฐมนตรี
ปี พ.ศ. 2501 นายพัฒน์ บุณยรัตพันธุ์ ผู้ว่าราชการจังหวัดสุพรรณบุรี ประกาศแยก 5 หมู่บ้าน คือ หมู่ 1 บ้านรางหางม้า, หมู่ 2 บ้านบัวประจันต์, หมู่ 3 บ้านหนองอ้ายเกลา, หมู่ 8 บ้านดอนกลาง และหมู่ 13 บ้านป่าพระเจ้า ของตำบลดอนปรู ออกไปตั้งเป็นตำบลปลายนา
การปกครองส่วนภูมิภาค > การปกครองส่วนภูมิภาค

ตำบลดอนปรูแบ่งพื้นที่การปกครองออกเป็น 9 หมู่บ้าน ได้แก่
หมู่ที่ 1 บ้านสามจุ่น
หมู่ที่ 2 บ้านดอนปรู
หมู่ที่ 3 บ้านห้วยสุวรรณ
หมู่ที่ 4 บ้านโพธิ์นฤมิตร
หมู่ที่ 5 บ้านหนองใหญ่
หมู่ที่ 6 บ้านถั่วพลู
หมู่ที่ 7 บ้านกระทุ่มแบน
หมู่ที่ 8 บ้านท่าทราย
หมู่ที่ 9 บ้านหนองกรด
การปกครองส่วนภูมิภาค > การปกครองส่วนท้องถิ่น

ตำบลดอนปรูเดิมมีฐานะเป็นสภาตำบลดอนปรู ในปี พ.ศ. 2517 ต่อมาปี พ.ศ. 2538 สภาตำบลดอนปรูมี 9 หมู่บ้าน พื้นที่ 40.18 ตารางกิโลเมตร ประชากร 9,025 คน และ 2,085 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลดอนปรูอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดอนปรู
กาลิบ ยาฟารอฟ

| กาลิบ ยาฟารอฟ |
| --- | --- |
เกิด: กาลิบ มูซา โอกลู ยาฟารอฟ 9 พฤษภาคม พ.ศ. 2521
| เหรียญรางวัล> ตัวแทนของ  คาซัคสถาน.มวยสากลสมัครเล่น.มวยสากลสมัครเล่นชิงแชมป์โลก |
| --- | --- | --- |
|  |  กรุงเทพฯ 2546  | เฟเธอร์เวท |
|  |  เบลฟาสต์ 2544  | เฟเธอร์เวทt |
เอเชียนเกมส์
|  |  ปูซาน 2545  | เฟเธอร์เวท |
|  |  โดฮา 2549  | เฟเธอร์เวทt |
มวยสากลสมัครเล่นชิงแชมป์เอเชีย
|  |  เปอร์โต ปรินเซซา 2547  | เฟเธอร์เวท |
กาลิบ มูซา โอกลู ยาฟารอฟ (Galib Musa oglu Jafarov; อาเซอร์ไบจาน: Qalib Musa oğlu Cəfərov) เกิดเมื่อ 9 พฤษภาคม พ.ศ. 2521 ที่จังหวัดอักโตเบ เป็นนักมวยสากลสมัครเล่นชาวคาซัคสถานที่มีเชื้อสายอาเซอร์ไบจาน ได้เหรียญทองมวยสากลสมัครเล่นชิงแชมป์โลกเมื่อ พ.ศ. 2546 ในรุ่นเฟเธอร์เวท
ยาฟารอฟยังได้เข้าแข่งขันกีฬาโอลิมปิก พ.ศ. 2547 แต่แพ้ อเล็กเซย์ ติชต์เชนโกจากรัสเซียตกรอบ 8 คนสุดท้าย และได้เหรียญทองมวยสากลสมัครเล่นชิงแชมป์เอเชียในปีเดียวกัน ส่วนในเอเชียนเกมส์ เขาแพ้ โซริกต์บาตาเรียน เอนค์โซริกจากมองโกเลียในรอบรองชนะเลิศ ได้เพียงเหรียญทองแดง
กาเมนีตสวีเยต

| กาเมนีตสวีเยต |
| --- | --- |
โครเอเชีย: Kameni cvijet, เซอร์เบีย: Камени цвет / Kameni cvet

ศิลปิน: บ็อกดาน บ็อกดานอวิช
ปี: ค.ศ. 1966 (1966)
ประเภท: อนุสรณ์สงครามโลกครั้งที่สองในยูโกสลาเวีย
สื่อ: คอนกรีต
ขบวนการ: บรูทัลลิสต์
สถานที่: ยาเซนอวัตส์ โครเอเชีย
กาเมนีตสวีเยต (โครเอเชีย: Kameni cvijet) หรือ กาเมนีตสเวต (เซอร์เบีย: Камени цвет / Kameni cvet; แปลว่า ดอกไม้หิน) เป็นอนุสรณ์สถานยุคยูโกสลาฟที่ระลึกถึงเหยื่อชาวเซิร์บที่ถูกอุสตาเชฆ่าล้างเผ่าพันธุ์ในช่วงสงครามโลกครั้งที่สองในยูโกสลาเวีย อนุสรณ์สถานนี้ตั้งอยู่ที่ยาเซนอวัตส์ ประเทศโครเอเชีย เป็นผลงานการออกแบบของบ็อกดาน บ็อกดานอวิช และสร้างเสร็จในปี 1966 และเป็นเหมือนเครื่องเตือนใจให้ระลึกถึงค่ายกักกันยาเซนอวัตส์
การตอบของคอสแซ็กซาปอริฌเฌีย

| การตอบของคอสแซ็กซาปอริฌเฌีย |
| --- | --- |
รัสเซีย: Запорожцы пишут письмо турецкому султану,  ยูเครน: Запорожці пишуть листа турецькому султанові

ศิลปิน: อีลยา เรปิน
ปี: ค.ศ. 1880–1891
สื่อ: สีน้ำมันบนผืนผ้าใบ
มิติ: 203 cm × 358 cm (80 นิ้ว × 141 นิ้ว)
สถานที่: พิพิธภัณฑ์รัฐรัสเซีย เซนต์ปีเตอส์เบิร์ก
การตอบของคอสแซ็กซาปอริฌเฌีย เป็นภาพวาดของอีลยา เรปิน เป็นที่รู้จักกันในนาม คอสแซ็กแห่งซาปอริฌเฌียกำลังร่างแถลงการณ์ และ คอสแซ็กกำลังเขียนจดหมายถึงสุลต่านตุรกี (รัสเซีย: Запорожцы пишут письмо турецкому султану, อักษรโรมัน: Zaporozhtsy pishut pis'mo turetskomu sultanu; ยูเครน: Запорожці пишуть листа турецькому султанові, อักษรโรมัน: Zaporozhtsі pyshut' lysta turets'komu sultanovi)
เรปินเริ่มวาดภาพบนผืนผ้าใบใน ค.ศ. 1880 และวาดเสร็จสิ้นใน ค.ศ. 1891 เขาศึกษาภาพวาดของเขาที่สตานีตซาปัชคอฟสกายา (ปัจจุบันอยู่ในครัสโนดาร์), เยคาเตรีโนสลัฟ (ปัจจุบันคือ ดนีปรอ) และ คาชานีฟกา
เขาบันทึกปีของงานไว้ตามขอบล่างของผืนผ้าใบ จักรพรรดิอะเลคซันดร์ที่ 3 ทรงซื้อภาพวาดในราคา 35,000 รูเบิล ตั้งแต่นั้นมา ผืนผ้าใบดังกล่าวได้ถูกจัดแสดงในพิพิธภัณฑ์รัฐรัสเซีย ในนครเซนต์ปีเตอร์สเบิร์ก และอีกรูปแบบหนึ่งโดยเรปินในพิพิธภัณฑ์ศิลปะคาร์กิว ในเมืองคาร์กิว ประเทศยูเครน
แหล่งข้อมูลอื่น

The Cossack Letter
Friedman, Victor A. (1978), "The Zaporozhian Letter to the Turkish Sultan: Historical Commentary and Linguistic Analysis" (PDF), Slavica Hierosolymitana, Magnes Press, 2: 25–38, สืบค้นเมื่อ 2011-11-15.  A detailed analysis of the letter and its different variants.
History of the painting (ในภาษารัสเซีย)
Reply of the Zaporozhian Cossacks. Outstanding Paintings. St. Peterburg, 1966. p. 271 (ในภาษารัสเซีย)
Versified version of the letter sung by singer-songwriter Léo Ferré and choir (1972)
กัล โฮ นา โฮ โอ้รักสุดชีวิต

| กัล โฮ นา โฮ โอ้รักสุดชีวิต |
| --- | --- |
โปสเตอร์ภาพยนตร์
กำกับ: Nikhil Advani
เขียนบท: Niranjan Iyengar Karan Johar
อำนวยการสร้าง: Karan Johar Yash Johar
นักแสดงนำ: จายา บาจัน ศาห์รุข ข่าน แซฟ อลี ข่าน ปรีติ ซิณฏา
กำกับภาพ: Anil Mehta
ตัดต่อ: Sanjay Sankla
ดนตรีประกอบ: Shankar-Ehsaan-Loy
ผู้จัดจำหน่าย: Dharma Productions Yash Raj Films
วันฉาย: 28 พฤศจิกายน ค.ศ. 2003
ความยาว: 184 นาที
ประเทศ: อินเดีย
ภาษา: ฮินดี อังกฤษ
กัล โฮ นา โฮ โอ้รักสุดชีวิต (ฮินดี: कल हो ना हो; อูรดู: کل ہو نہ ہو) เป็นภาพยนตร์ของบอลลีวู้ด ที่ถ่ายทำในนครนิวยอร์ก สหรัฐอเมริกา นำแสดงโดย ศาห์รุข ข่าน แซฟ อลี ข่าน ปรีติ ซิณฏา ชยา พัจจัน และ ดารา ซิงห์
เนื้อเรื่องย่อ

ในมหานครนิวยอร์ก แห่งสหรัฐอเมริกาอันวุ่นวาย และเต็มไปด้วยผู้คนหลากหลายเชื้อชาติ ยังคงมีครอบครัวของสาวน้อยลูกครึ่งอินเดีย-ปากีสถาน นัยนา แคทเธอรีน กาปูร์ (ปรีตี้ ซินต้า) คือชื่อของเธอ เธออาศัยอยู่ในบ้านที่มีความแตกต่างทั้งเชื้อชาติ ศาสนา และทัศนคติส่วนตัว โดยเฉพาะ ลัชโช กาปูร์ (สุษมา เศษฐ) ผู้เป็นย่าของนัยนา กับ เจนนิเฟอร์ กาปูร์ (ชยา บาจจัน) ผู้เป็นแม่ของนัยนาและลูกสะใภ้ของลัชโช ที่ลัชโชตั้งอคติมาด้วยตั้งแต่ที่เจนนิเฟอร์รับ กิญา (ชนกะ ศุขลา) เด็กหญิงมาเลี้ยงเป็นลูกบุญธรรม ทำให้ลัชโชจงเกลียดจงชังเจนนิเฟอร์และกิญาเป็นอย่างมาก ผิดกับ ศิวะ (อธิต เนกขะ) หลานชายตัวจริงที่ลัชโชทุ่มเทความรักให้อย่างสุดหัวใจ นอกจากอคติที่มีให้กันแล้ว ลัชโชยังเป็นชาวปัญจาบที่นับถือศาสนาซิกข์ ทุกเช้าเธอต้องตื่นขึ้นมาแท็กทีมกับเพื่อนสาวอีกสองคนนั่นคือ กัมโม และ ลัมโม เพื่อสวดบูชาแด่องค์คุรุนานักเทพ ในขณะที่เจนนิเฟอร์เป็นคริสตชนและนับถือพระเยซูและพระผู้เป็นเจ้า นอกจากปัญหาภายในบ้านแล้ว ครอบครัวนี้ยังต้องรับมือกับปัญหาภายนอกบ้านอีกด้วย เพราะร้านอาหารที่พวกเขาเปิดกิจการอยู่นั้นใกล้จะเจ๊งเต็มที จนแบงค์จะมายึดบ้านอยู่รอมร่อ พวกเขาได้แต่สวดภาวนาขอให้สวรรค์ส่งเทวดามาช่วยเหลือให้พวกเขาพ้นทุกข์ไปซะที
และแล้ววันหนึ่งสวรรค์ก็ส่งเทวดามาให้แก่พวกเขา เขาชื่อ อามัน มธุระ (ชาห์รุข ข่าน) เป็นหลานชายของ จัดดา (ดารา ซิงห์) ตาแก่ข้างบ้านที่ตามจีบลัชโชอยู่ ภายนอกอามันคือชายหนุ่มมาดกวนที่วุ่นวายจนนัยนาไม่ชอบขี้หน้าเขาตั้งแต่แรกเห็น แต่พอนานวันเข้า นัยนาก็เริ่มเห็นความดีในตัวอามัน แท้จริงแล้วเขาเป็นหนุ่มจิตใจดี มองโลกในแง่ดี ทั้งยังมีหัวคิดสุดครีเอท เขาเข้ามาคอยช่วยเหลือครอบครัวของนัยนาจนดีวันดีคืน ไม่ว่าจะเป็นการช่วยฟื้นฟูกิจการร้านอาหารของนัยนาจนกลับมารุ่งเรืองอีกครั้ง ทั้งยังให้ความรักแก่ทุกคนในครอบครัวของเธออย่างเท่าเทียม จนนัยนาค่อย ๆ รับอามันเข้ามาอยู่ในหัวใจของเธอไปโดยไม่รู้ตัว โดยหารู้ไม่ว่า โรฮิต ปาเตล (เซฟ อาลี ข่าน) เพื่อนชายที่เรียนเซคชั่นเดียวกันกับเธอ และเป็นเพื่อนที่เธอสนิทที่สุด กำลังแอบหลงรักเธออยู่ อามันเองก็รู้ดีว่านัยนารู้สึกกับเขาอย่างไร ทว่าเขารู้ตนเองดีว่าเขาไม่สามารถที่จะครองคู่กับเธอได้ เพราะอามันเป็นโรคหัวใจที่อาจจะอยู่ได้อีกไม่นานนัก และอามันก็รู้ดีว่าโรฮิตรู้สึกอย่างไรกับนัยนา เขาจึงตัดสินใจที่จะใช้ช่วงเวลาสุดท้ายของชีวิต ทำทุกอย่างให้นัยนาได้ลงเอยกับโรฮิต คนที่ยังมี “โอกาส” มากกว่าเขา
แหล่งข้อมูลอื่น

กัล โฮ นา โฮ โอ้รักสุดชีวิต ที่อินเทอร์เน็ตมูวีเดตาเบส
Unofficial website เก็บถาวร 2010-08-24 ที่ เวย์แบ็กแมชชีน
กาแร็ล โปโบร์สกี

กาแร็ล โปโบร์สกี (เช็ก: Karel Poborský, ออกเสียง: [ˈkarɛl ˈpoborskiː] ( ฟังเสียง); เกิดวันที่ 30 มีนาคม ค.ศ. 1972) เป็นนักฟุตบอลชาวเช็ก โดยเล่นในตำแหน่งกองกลาง โปโบร์สกีได้เริ่มค้าแข้งกับดินาโมแช็สแกบูแยโยวิตแซในฤดูกาล 1991–1994 ลงสนาม 82 นัด ทำประตูได้ 15 ประตู หลังจากนั้นโปโบร์สกีได้ย้ายไปร่วมสโมสรวิกโตริยาฌิชโกฟในฤดูกาล 1994–1995 ลงสนาม 28 นัด 10 ประตู และได้ย้ายไปร่วมสโมสรสลาวิยาปราฮาในฤดูกาล 1995–1996 26 นัด 11 ประตู โปโบร์สกีเป็นหนึ่งในผู้เล่นทีมชาติสาธารณรัฐเช็กชุดยูโร 1996 ด้วยประตูสุดคลาสสิกที่งัดข้ามหัววีตอร์ บาอียา นายทวารโปรตุเกส พร้อมช่วยให้สาธารณรัฐเช็กเอาชนะ 1–0 ในยูโรครั้งนั้น ทำให้เขากลายเป็นที่หมายปองของหลายสโมสรในยุโรปและสุดท้าย อเล็กซ์ เฟอร์กูสัน ผู้ฝึกแมนเชสเตอร์ยูไนเต็ดในขณะนั้นได้ดึงตัวมาเล่นด้วยเมื่อเดือนกรกฎาคม ค.ศ. 1996
แต่เนื่องจากดาวรุ่งอย่างเดวิด เบ็คแฮม กำลังก้าวขึ้นมาสู่ทีมชุดใหญ่ ทำให้โปโบร์สกีจำต้องย้ายทีมออกไป รวมแล้วเขาอยู่กับทีมปีศาจแดงแค่ปีครึ่ง แต่ก็สามารถคว้าเหรียญแชมป์พรีเมียร์ลีก ฤดูกาล 1996–97 ได้ โดยในปีนั้นเขาได้ลงเล่น 32 นัด จากทั้งหมด 38 นัด ยิงได้ 6 ประตู แถมยังช่วยให้แมนเชสเตอร์ยูไนเต็ดทะลุเข้าถึงรอบรองชนะเลิศแชมเปียนส์ลีกด้วย ในเดือนมกราคมปีถัดมา เขาย้ายไปเล่นกับไบฟีกา ก่อนที่จะย้ายไปลัตซีโย, สลาวิยาปราฮา และใน ค.ศ. 2006 ได้กลับมาค้าแข้งกับสโมสรแรกของเขาคือดินาโมแช็สแกบูแยโยวิตแซซึ่งอยู่ในดิวิชัน 2 ขณะนั้น ก่อนช่วยให้ทีมเลื่อนชั้นสำเร็จ ฤดูกาลถัดมา โปโบร์สกีปิดฉากอาชีพค้าแข้งด้วยการเล่นในลีกสูงสุดอีกครั้ง
การศึกษาในประเทศเดนมาร์ก

การศึกษาในประเทศเดนมาร์ก เป็นภาคบังคับ (เดนมาร์ก: undervisningspligt) สำหรับเด็กอายุต่ำกว่า 15 หรือ 16 ปี แม้ว่าจะไม่จำเป็นต้องเข้าเรียนฟอลค์สกูล (folkskole) ("โรงเรียนรัฐบาล") ซึ่งโรงเรียนสำหรับนักเรียนที่มีอายุถึงสิบห้าปีหรือสิบหกปีเรียกว่า ฟอลค์สกูล  ตั้งแต่การศึกษาใด ๆ เพื่อให้ตรงกับระดับที่นำเสนอในที่นี้ ประมาณ 82 เปอร์เซ็นต์ของคนหนุ่มสาวได้รับการศึกษาเพิ่มเติมนอกเหนือจากนี้ การศึกษาของรัฐบาลโดยปกติจะไม่เสียค่าใช้จ่ายและเปิดให้สำหรับทุกคน ประเทศเดนมาร์กมีโรงเรียนเอกชนแบบดั้งเดิม และประมาณ 15.6 เปอร์เซ็นต์ของเด็กทุกคนในระดับพื้นฐานเข้าเรียนในโรงเรียนเอกชน ซึ่งได้รับการสนับสนุนโดยระบบหนังสือรับรอง
ดัชนีการศึกษาได้เผยแพร่ด้วยดัชนีการพัฒนามนุษย์ของสหประชาชาติในปี ค.ศ. 2008 ตามข้อมูลจากปี ค.ศ. 2013 ระบุเดนมาร์กที่ค่าดัชนี 0.873 ซึ่งอยู่ในจำนวนที่สูงที่สุดในโลก ข้างใต้ออสเตรเลีย, ฟินแลนด์ และนิวซีแลนด์
หัวหน้าเจ้าหน้าที่ระดับชาติของระบบการศึกษา คือ รัฐมนตรีว่าการกระทรวงศึกษาธิการ (ประเทศเดนมาร์ก) เมเรเต รีเซเยอร์ (พันธมิตรเสรีนิยม) ส่วนรัฐมนตรีกระทรวงการอุดมศึกษาและวิทยาศาสตร์ (ประเทศเดนมาร์ก) ตั้งแต่วันที่ 28 พฤศจิกายน ค.ศ. 2016 คือ ซอเรน พินด์
การรู้หนังสือในประเทศเดนมาร์กมีประมาณ 99 เปอร์เซ็นต์สำหรับทั้งชายและหญิง
แหล่งข้อมูลอื่น

Danish Ministry of Education (Undervisningsministeriet)
Study in Denmark - Official Danish Government website on international higher education in Denmark. (Danish Agency for International Education)
Education in Denmark Universities
Information on education in Denmark, OECD - Contains indicators and information about Denmark and how it compares to other OECD and non-OECD countries
Diagram of Danish education system, OECD - Using 1997 ISCED classification of programmes and typical ages. Also in country language
การรุกลวอฟ–ซานโดเมียร์ซ

| ด ค กแนวรบด้านตะวันออก |
| --- | --- |
 ค.ศ. 1941 บาร์บารอสซา แบรสต์  เบียวิสตอค–มินสค์  ระไซนี  โบรดี  เบสซาเรเบีย  ภัยพิบัติทาลลินน์  เลนินกราด  สโมเลนสค์ครั้งที่ 1  ฮาร์คอฟครั้งที่ 1  อูมัญ  โอเดสซา  เคียฟครั้งที่ 1  เซวัสโตปอล  รอสตอฟ  มอสโก  เคียร์ช  ฟินแลนด์ ค.ศ. 1942 ลูย์บัน  รเจฟ  โทโรเปตส์และฮอล์ม  เดเมียนสค์  ฮอล์มพ็อกเกต  เวลีคีเยลูคี  รเจฟ ฤดูร้อน 1942  ฮาร์คอฟครั้งที่ 2  สีน้ำเงิน  คอเคซัส  สตาลินกราด ยูเรนัส  มาร์ส  พายุฤดูหนาว  ลิตเติลแซเทิร์น ค.ศ. 1943 ไทดัลเวฟ  ฮาร์คอฟครั้งที่ 3  คูสค์  ฮาร์คอฟครั้งที่ 4  สโมเลนสค์ครั้งที่ 2  นีเปอร์ตอนล่าง  เคียฟครั้งที่ 2 ค.ศ. 1944 นีเปอร์และคาร์เพเทียน  เลนินกราดและนอฟโกรอด  คอร์ซุน-เชฟเชนคอฟสกี  นาร์วา  หย่อมฮูเบอ  ไครเมีย  ยาช–คีชีเนฟ  คาเรเลีย  บากราติออน  ลวอฟและซานโดเมียร์ซ  ดอพเพลคอพฟ์  ยาช–คีชีเนฟครั้งที่ 2  บอลติก  ริกา  ทาลลินน์  มูนซุนด์  เมเมล  แดแบร็ตแซ็น  ช่องดูกลา  เบลเกรด  เพ็ตซาโมและคิร์เคเนส  เคอร์ลันด์  ฮังการี บูดาเปสต์ ค.ศ. 1945 วิสตูลาและโอเดอร์  พอซนาน  ปรัสเซียตะวันออก  เคอนิชส์แบร์ค  ไฮลีเกนไบล์  ซัมลันด์  พอเมอเรเนียตะวันออก  คอลเบิร์ก  โซลสติส  ไซลีเชีย  เบรสเลา  ทะเลสาบบอลอโตน  เวียนนา  ที่ราบสูงซีโลว์  ฮัลเบอ  เบอร์ลิน  เชโกสโลวาเกีย การสงครามทางเรือ: ทะเลบอลติก  ทะเลดำ  มหาสมุทรอาร์กติก 
การรุกลูวอฟ-ซานโดเมียร์ซ (ยูเครน: Львівсько-Сандомирська операція, รัสเซีย: Львовско-Сандомирская стратегическая наступательная операция) เป็นแผนการหลักของกองทัพแดงเพื่อบีบให้กองทัพเยอรมันถอยออกจาก ยูเครน และโปแลนด์ตะวันออก การรบดำเนินไปในช่วงกลางเดือนกรกฎาคม 1944 กองทัพแดงประสบความสำเร็จภายในหนึ่งเดือนของการโจมตี
กิม โตร์รา

| กิม โตร์รา |
| --- | --- |
โตร์ราในเดือนพฤษภาคม พ.ศ. 2561

ประธานฌานาราลิตัตดากาตาลุญญา
อยู่ในวาระ
เริ่มดำรงตำแหน่ง  17 พฤษภาคม พ.ศ. 2561
กษัตริย์: สมเด็จพระราชาธิบดีเฟลิเปที่ 6
รองประธานาธิบดี: เป-รา อะรากูแน็ส
ก่อนหน้า: การ์ลัส ปุดจ์ดาโมน (รัฐบาลสเปนปกครองโดยตรงตั้งแต่วันที่ 27 ตุลาคม พ.ศ. 2560)
สมาชิกรัฐสภาสภานิติบัญญัติกาตาลุญญา สำหรับจังหวัดบาร์เซโลนา
อยู่ในวาระ
เริ่มดำรงตำแหน่ง  17 มกราคม พ.ศ. 2561
 
ข้อมูลส่วนบุคคล
เกิด: ฌูอากิม โตร์รา อี ปลา 28 ธันวาคม พ.ศ. 2505 (61 ปี) บลานัส กาตาลุญญา สเปน
เชื้อชาติ: สเปน
พรรคการเมือง: อิสระ
การเข้าร่วม พรรคการเมืองอื่น: ฌุนส์ปาร์กาตาลุญญา เรอากรูปาเม็น สหภาพประชาธิปไตยกาตาลุญญา
คู่สมรส: การอลา มิโร
บุตร: 3 คน
ที่อยู่อาศัย: บาร์เซโลนา
ศิษย์เก่า: มหาวิทยาลัยอิสระแห่งบาร์เซโลนา
อาชีพ: ทนายความและบรรณาธิการ
ลายมือชื่อ: 

ฌูอากิม โตร์รา อี ปลา (กาตาลา: Joaquim Torra i Pla) หรือที่รู้จักกันในชื่อ กิม โตร์รา (Quim Torra; เกิดวันที่ 28 ธันวาคม พ.ศ. 2505) เป็นนักการเมือง ทนายความ บรรณาธิการ และนักเขียนจากแคว้นกาตาลุญญา ประเทศสเปน โตร์ราเป็นสมาชิกสภานิติบัญญัติกาตาลุญญาและเป็นประธานคนปัจจุบันของฌานาราลิตัตดากาตาลุญญา (ทบวงการปกครองตนเองของแคว้น)
โตร์ราเกิดในเมืองบลานัสในจังหวัดฌิโรนา สำเร็จการศึกษาจากมหาวิทยาลัยอิสระแห่งบาร์เซโลนาก่อนเข้าสู่วิชาชีพด้านกฎหมาย เขาทำงานเป็นทนายความและผู้บริหารของบริษัทประกันภัยข้ามชาติเป็นเวลายี่สิบปีก่อนจะก่อตั้งสำนักพิมพ์เป็นของตนเอง หลังจากนั้นเขาดำรงตำแหน่งผู้บริหารระดับสูงในเทศบาลนครบาร์เซโลนาและฌานาราลิตัตดากาตาลุญญา
ในฐานะผู้สนับสนุนเอกราชกาตาลุญญา และอดีตสมาชิกพรรคสหภาพประชาธิปไตยกาตาลุญญาและเรอากรูปาเม็น โตร์ราไม่ได้เป็นสมาชิกพรรคการเมืองใด ๆ ในปัจจุบัน เขาเคยดำรงตำแหน่งผู้บริหารระดับสูงในองค์การสนับสนุนเอกราชหลายองค์การซึ่งรวมถึงอ็อมนิอุมกุลตูรัลและสมัชชาแห่งชาติกาตาลุญญา เขาได้รับเลือกตั้งเข้าสู่สภานิติบัญญัติกาตาลุญญาในการเลือกตั้งระดับแคว้นเมื่อ พ.ศ. 2560 ในฐานะผู้สมัครอิสระสำหรับพันธมิตรเพื่อการเลือกตั้งฌุนส์ปาร์กาตาลุญญา ในเดือนพฤษภาคม พ.ศ. 2561 เขาได้รับเลือกตั้งเป็นประธานลำดับที่ 131 ของฌานาราลิตัตดากาตาลุญญา  หลังจากที่ศาลสเปนปิดกั้นผู้สมัครชิงตำแหน่งอีกสามคน
กอปนิค

กอปนิคชาวรัสเซียในแจ็คเก็ตอาดิดาส นั่งยองแบบสลาฟบนบันไดของครุชชยอฟกาแห่งหนึ่ง
กอปนิค (รัสเซีย: гопник, อักษรโรมัน: gopnik, ออกเสียง: [ˈɡopnʲɪk]; ยูเครน: гопнник, อักษรโรมัน: hopnnyk; เบลารุส: гопнік, อักษรโรมัน: hopnik) เป็นสมาชิกของวัฒนธรรมย่อยในรัสเซีย ยูเครน เบลารุส และอดีตรัฐโซเวียต หมายถึงชายหนุ่มจากภูมิหลังชนชั้นแรงงานซึ่งมักอาศัยอยู่ในย่านชานเมืองของรัสเซีย และมาจากครอบครัวที่ยากจนและมีการศึกษาต่ำ คำเรียกคนกลุ่มนี้ในรูปสตรีคือ กอปนิตซา (gopnitsa) และคำเรียกในรูปกลุ่มคนคือ โกโปตา (รัสเซีย: гопота; gopota) วัฒนธรรมย่อยกอปนิคมีรากฐานมาตั้งแต่ช่วงปลายชองจักรวรรดิรัสเซียและพัฒนาขึ้นในศตวรรษที่ 20 ในหลายเมืองของสหภาพโซเวียต ในช่วงปลายทศวรรษ 2010s วัฒนธรรมย่อยกลุ่มนี้เริ่มเลือนหายไป ใขขณะที่ยังคงเหลือในรูปแบบของแกงก์ในประเทศสลาวิกและบอลติก
ศัพทมูล

เป็นไปได้สูงว่ากอปนิคมาจากคำสแลงภาษารัสเซียที่ใชเรียกขโมยตามท้องถนน: กอป-ซตอป (รัสเซีย: гоп-стоп; gop-stop)
ภาพเหมารวม

กอปนิคมักปรากฏนั่งยองแบบสลาฟแบบส้นเท้าติดพื้นใน "ท่าคอร์ท" (in court; на кортах, na kortakh) หรือ "ทำท่าปู" (doing the crab; на крабе, na krabe) กันเป็นกลุ่มอยู่ด้านนอกแฟลทหรือโรงเรียน เชื่อกันว่าเกิดจากพฤติกรรมการเรียนรู้ที่จะไม่นั่งบนพื้นที่หนาวเย็นของรัสเซีย กอปนิคมีแนวโน้มที่จะเสพติดสารและแอลกอฮอล์ รวมถึงมีส่วนร่วมในอาชญากรรมและแกงก์นักเลง ภาพเหมารวมของกอปนิคนิยมสวมแทร็กสูท โดยเฉพาะอาดิดาส และดื่มเหล้าหรือเสพสารเสพติด
ดูเพิ่ม

ชุทซปาห์
ชัฟ
เรดเน็ค
อักกลีอเมริกัน
กือยิวสกากาแมราตา

คอนเสิร์ตของวงกือยิวสกากาแมราตาเนื่องในโอกาสครบรอบ 75 ปีวงฟิลฮาร์มอนิกแห่งชาติยูเครน
วงดนตรีแห่งชาติ กือยิวสกากาแมราตา (ยูเครน: Національний ансамбль солістів «Київська камерата») เป็นวงดนตรีในกรุงเคียฟ ขอบเขตหลักของกิจกรรมสร้างสรรค์ของวงคือการส่งเสริมดนตรีที่ประพันธ์โดยนักประพันธ์ชาวยูเครนและการแสดงผลงานของพวกเขาในต่างประเทศ  นอกจากนี้ กือยิวสกากาแมราตายังว่าจ้างให้ผลิตผลงานเกี่ยวกับความรักชาติ
กาลาทาซาไรสปอร์คูลือบือ

| --- | --- |

ชื่อเต็ม: กาลาทาซาไรสปอร์คูลือบือ
ก่อตั้ง: 30 ตุลาคม 1905; 119 ปีก่อน (1905-10-30)  ในชื่อ "สโมสรฟุตบอลกาลาทา-เซไร" (Galata-Serai Football Club) กาลาทาซาไร, เบโยลู, อิสตันบูล, ตุรกี
กาลาทาซาไรสปอร์คูลือบือ (ตุรกี: Galatasaray Spor Kulübü) เป็นสโมสรกีฬาตุรกีจากเมืองอิสตันบูล ประเทศตุรกี (ฝั่งทวีปยุโรป) ประกอบด้วยแผนกกีฬาต่าง ๆ เช่น ฟุตบอล กรีฑา บาสเกตบอล วีลแชร์บาสเกตบอล วอลเลย์บอล โปโลน้ำ ว่ายน้ำ ขว้างจักร ล่องเรือ ยูโด ไพ่บริดจ์ ขี่ม้า แฮนด์บอล เทนนิส แข่งรถ
สโมสรนี้ถือเป็นสโมสรเดียวในตุรกีที่เคยได้ครองถ้วยฟุตบอลยุโรป โดยชนะในยูฟ่ายูโรปาลีกและยูฟ่าซูเปอร์คัพ 2000
ดูเพิ่ม

กาลาทาซาไรสปอร์คูลือบือ (ฟุตบอล)
กือรือลิวกา

| กือรือลิวกา |
| --- | --- |
นิคมประเภทเมือง

   ธง ตราอาร์ม
กือรือลิวกาที่ตั้งนิคมกือรือลิวกาในประเทศยูเครน
พิกัด:  46°22′12″N 35°22′0″E﻿ / ﻿46.37000°N 35.36667°E﻿ / 46.37000; 35.36667
ประเทศ:  ยูเครน
แคว้น: ซาปอริฌเฌีย
เขต: ยากือมิวกา
ก่อตั้ง: ค.ศ. 1805
สถานะนิคม: ค.ศ. 1967
พื้นที่
 • ทั้งหมด: 1,654 ตร.กม. (639 ตร.ไมล์)
ความสูง: 10 เมตร (30 ฟุต)
ประชากร (ค.ศ. 2021)
 • ทั้งหมด:  3,420 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 72563
รหัสโทรศัพท์: +380 6131
เว็บไซต์: krlk.gov.ua
กือรือลิวกา (ยูเครน: Кири́лівка) เป็นนิคมประเภทเมืองแห่งหนึ่งในเขตยากือมิวกา แคว้นซาปอริฌเฌีย ทางภาคใต้ของประเทศยูเครน จากสำมะโน ค.ศ. 2001 นิคมนี้มีประชากร 1,481 คน และจากการประมาณการใน ค.ศ. 2021 นิคมนี้มีประชากร 3,420 คน
กือรือลิวกาได้รับการก่อตั้งขึ้นใน ค.ศ. 1805 ในฐานะที่ตั้งถิ่นฐานของกลุ่มชาติพันธุ์ศาสนาดูโคบาร์
กือยิวน็อตเคียฟ

แคมเปญสื่อสังคม
โลโกแคมเปญ
กือยิวน็อตเคียฟ (อังกฤษ: KyivNotKiev) เป็นการรณรงค์ออนไลน์ที่จัดขึ้นโดยกระทรวงการต่างประเทศของยูเครน ร่วมกับสมาชิกศูนย์การสื่อสารเชิงกลยุทธ์ 15 คนจาก "StratCom Ukraine" ในวันที่ 2 ตุลาคม ค.ศ. 2018 โดยมีเป้าหมายโน้มน้าวให้สื่อและองค์กรที่ใช้ภาษาอังกฤษใช้คำว่า กือยิว (Kyiv, จากยูเครน: Київ) เป็นชื่อเมืองหลวงของประเทศยูเครนแทน เคียฟ (Kiev, จากรัสเซีย: Киев)
องค์กรนี้ตั้งใจที่จะยืนยันตัวตนของยูเครนในระดับสากลและช่วยสละมรดกทางภาษาของจักรวรรดิรัสเซียและสหภาพโซเวียตด้วยการสนับสนุนคำทับศัพท์ภาษายูเครนโดยเฉพาะสำหรับชื่อสถานที่ในยูเครน
คำทับศัพท์ Kyiv ผ่านคำสั่งทางกฎหมายจากรัฐบาลยูเครนใน ค.ศ. 1995 คำทับศัพท์นี้ผ่านการยอมรับจากการประชุมสหประชาชาติว่าด้วยการสร้างมาตรฐานชื่อทางภูมิศาสตร์ครั้งที่ 10 ใน ค.ศ. 2012 แต่ไม่ได้รับความนิยมในระดับนานาชาติ ก่อน ค.ศ. 2019 มีองค์กรไม่กี่แห่งที่เปลี่ยนเป็นรูปสะกด "Kyiv" เนื่องจากผู้คนนอกประเทศยูเครนไม่เห็นความจำเป็นหรือคิดว่าปัญหานี้ "กำหนดจุดประสงค์ตามชาตินิยม" หลังสงครามรัสเซีย-ยูเครนเริ่มขึ้นใน ค.ศ. 2014 สื่อตะวันตกหลายแห่งเลือกที่จะเปลี่ยนรูปสะกดใหม่ สงครามและความเห็นทางการเมืองระหว่างประเทศรุนแรงขึ้นจากการรุกรานยูเครนโดยรัสเซียใน ค.ศ. 2022
การ์ลัส ปุดจ์ดาโมน

| การ์ลัส ปุดจ์ดาโมน |
| --- | --- |


ประธานฌานาราลิตัตกาตาลุญญา
ก่อนหน้า: อาร์ตูร์ มัส
ดำรงตำแหน่ง 12 มกราคม 2559 – 28 ตุลาคม 2560 เป็นที่ขัดแย้ง: 28 ตุลาคม 2560 – 30 ตุลาคม 2560
กษัตริย์: สมเด็จพระราชาธิบดีเฟลีเปที่ 6
ถัดไป: ตำแหน่งถูกระงับ (ควบคุมดูแลโดยโซรายา ซาเอนซ์ เด ซานตามาริอา ในฐานะรัฐมนตรีว่าการกระทรวงบริหารดินแดน (สเปน))
นายกเทศมนตรีเมืองฌิโรนา
ดำรงตำแหน่ง 1 กรกฎาคม 2554 – 11 มกราคม 2559
ก่อนหน้า: อันนา ปากันส์
ถัดไป: อิซาเบ็ล มูราดัส
สมาชิกสภานิติบัญญัติกาตาลุญญา
ดำรงตำแหน่ง 10 พฤศจิกายน 2549 – 28 ตุลาคม 2560 (คำสั่งปลดเป็นที่ขัดแย้ง)
เขตเลือกตั้ง: ฌิโรนา
ประธานสมาคมเทศบาลเพื่อเอกราช
ดำรงตำแหน่ง 17 กรกฎาคม 2558 – 11 มกราคม 2559
ก่อนหน้า: ฌูแซ็ป มาริอา บิลา ดาบาดัล
ถัดไป: ฌูแซ็ป อันเดร็ว
 
ข้อมูลส่วนบุคคล
เกิด: การ์ลัส ปุดจ์ดาโมน อี กาซามาโฌ 29 ธันวาคม พ.ศ. 2505 (61 ปี) อะเมร์ สเปน
ศาสนา: โรมันคาทอลิก
พรรคการเมือง: พรรคผสมประชาธิปไตยกาตาลุญญา (Democratic Convergence of Catalonia)
คู่สมรส: มาร์เซลา โตปอร์
บุตร: มากาลี,  มาริอา
ศิษย์เก่า: มหาวิทยาลัยฌิโรนา
วิชาชีพ: นักหนังสือพิมพ์

การ์ลัส ปุดจ์ดาโมน อี กาซามาโฌ (กาตาลา: Carles Puigdemont i Casamajó; เกิด 29 ธันวาคม พ.ศ. 2505) เป็นนักหนังสือพิมพ์และนักการเมืองจากแคว้นกาตาลุญญา ประเทศสเปน
วันที่ 10 มกราคม ค.ศ. 2016 ปุดจ์ดาโมนได้รับเลือกให้เป็นประธานฌานาราลิตัตดากาตาลุญญา (ทบวงการปกครองตนเองของแคว้น) จากเสียงส่วนใหญ่ของสมาชิกสภานิติบัญญัติกาตาลุญญา โดยเป็นผลมาจากการเจรจาในวันก่อนหน้าระหว่างพันธมิตรฌุนส์ปัลซี (Junts pel Sí) กับกลุ่มผู้สมัครรับเลือกตั้งเพื่อเอกภาพประชาชน (Popular Unity Candidacy; CUP) ซึ่งบรรลุข้อตกลงร่วมกันที่จะให้เขาดำรงตำแหน่งดังกล่าวแทนอาร์ตูร์ มัส เพื่อประกันความมั่นคงในสภานิติบัญญัติให้แก่ฝ่ายบริหารของฌานาราลิตัต
สถานะปัจจุบันของปุดจ์ดาโมนเป็นประเด็นพิพาทหลังจากกาตาลุญญาประกาศเอกราชฝ่ายเดียวจากสเปนเมื่อวันที่ 27 ตุลาคม พ.ศ. 2560 ในมุมมองของอดีตฝ่ายบริหารแคว้นกาตาลุญญา เขายังคงเป็นประธานฌานาราลิตัตดากาตาลุญญา แต่ในมุมมองของรัฐบาลสเปน เขาถูกปลดจากตำแหน่งตามคำสั่งนายกรัฐมนตรีมาเรียโน ราโคย เมื่อวันที่ 28 ตุลาคม พ.ศ. 2560 ปุดจ์ดาโมนไม่ยอมรับคำสั่งดังกล่าว โดยแถลงว่าเขาจะ "ทำงานเพื่อสร้างประเทศที่เป็นอิสระ" และขอให้ชาวกาตาลุญญา "ต่อต้าน" การบังคับใช้มาตรา 155 แห่งรัฐธรรมนูญสเปน พ.ศ. 2521 "ตามวิถีประชาธิปไตย" ต่อมาในวันที่ 30 ตุลาคม ปรากฏว่าปุดจ์ดาโมนและคณะผู้บริหารแคว้นบางส่วนที่ถูกปลดจากตำแหน่งได้เดินทางไปเบลเยียมเพื่อหลีกเลี่ยงการดำเนินคดีจากฝ่ายตุลาการสเปน โดยโฆเซ มานูเอล มาซา อัยการสูงสุดของสเปนได้สั่งฟ้องดำเนินคดีอาญากับพวกเขาในข้อหาการกบฏ การปลุกปั่นให้ขัดขืนอำนาจปกครอง และการใช้งบประมาณรัฐในทางมิชอบ
แหล่งข้อมูลอื่น

เว็บไซต์ทางการ
กุสตาฟ ยานี

| กุสตาฟ ยานี |
| --- | --- |

เกิด: 21 ตุลาคม ค.ศ. 1883(1883-10-21) ฟียูเม, Moson County, ราชอาณาจักรฮังการี, ออสเตรีย-ฮังการี
เสียชีวิต: พฤศจิกายน 26, 1947(1947-11-26) (64 ปี) บูดาเปสต์, ฮังการี
รับใช้:  ออสเตรีย-ฮังการี (ถึงปี 1918)    ราชอาณาจักรฮังการี (ค.ศ. 1920–1946)
แผนก/สังกัด: กองทัพออสเตรีย-ฮังการี กองทัพราชอาณาจักรฮังการี
ประจำการ: 1905–43
ชั้นยศ: เคอเนิลเจเนอรัล
หน่วย: I Corps Second Army
การยุทธ์:   สงครามโลกครั้งที่หนึ่ง  สงครามโลกครั้งที่สอง   :Battle of Voronezh   :ยุทธการที่สตาลินกราด 
บำเหน็จ:   กางเขนเหล็ก  กางเขนเหล็กกางเขนอัศวิน 
วิเตซ กุสตาฟ ยานี (ฮังการี: Gusztáv Jány) เป็นผู้บัญชาการฮังการีในช่วงสงครามโลกครั้งที่สอง เขาได้บังคับบัญชากองทัพฮังการีที่สองในยุทธการที่สตาลินกราดต่อมาเขาถูกตัตสินว่ามีความผิดในข้อหาก่ออาชญากรรมสงครามและประหารชีวิต
กองทัพเซอร์เบีย

| กองทัพเซอร์เบีย |
| --- | --- |
Bojcka Србије   Vojska Srbije
ตราราชการของกองทัพเซอร์เบีย
ธงประจำกองทัพเซอร์เบีย
ก่อตั้ง: พ.ศ. 2381 (ค.ศ. 1838)
รูปแบบปัจจุบัน: พ.ศ. 2549 (ค.ศ. 2006)
เหล่า:  กองทัพบก   กองทัพอากาศและป้องกันภัยทางอากาศ
กองบัญชาการ: เบลเกรด
ผู้บังคับบัญชา
ผู้บัญชาการทหารสูงสุด: ประธานาธิบดี อาเล็กซานดาร์ วูชิช
รัฐมนตรีว่าการกระทรวงกลาโหม: มิลอช วูเชวิช
ประธานคณะเสนาธิการทหาร: พลเอก ลูบิซา ดิโควิช
กำลังพล
อายุเริ่มบรรจุ: 18 ปี (พลอาสาสมัคร)
การเกณฑ์: ยกเลิก เมื่อ ค.ศ. 2011
ประชากร ฉกรรจ์: 1,395,426 ชาย, อายุ 16-49 (2010 ตั้งเเต่ปี), 1,356,415 หญิง, อายุ 16-49 (2010 ตั้งเเต่ปี)
ประชากรวัยถึงขั้น ประจำการทุกปี: 43,945 ชาย (2010 ตั้งเเต่ปี), 41,080 หญิง (2010 ตั้งเเต่ปี)
ยอดประจำการ: 52,000 (2013)
ยอดสำรอง: 170,000
รายจ่าย
งบประมาณ: USD $805 million (2011)
ร้อยละต่อจีดีพี: 2.3% (2011 est.)
อุตสาหกรรม
แหล่งผลิตในประเทศ: Fabrika automobila Priboj   Prvi Partizan   Utva Pančevo   Yugoimport SDPR   Zastava Arms
มูลค่าส่งออกต่อปี: $400 million (2009)
บทความที่เกี่ยวข้อง
ประวัติ: ประวัติศาสตร์ทางทหารของเซอร์เบีย
ยศ: ยศทหารเซอร์เบีย เครื่องอิสริยาภรณ์
กองทัพซอร์เบีย (เซอร์เบีย: Bojcka Србије / Vojska Srbije) เป็นกองกำลังทหารของสาธารณรัฐเซอร์เบีย ประกอบด้วยกองทัพบก (รวมกองเรือลำน้ำ)  กองทัพอากาศ และ กองบัญชาการการฝึก ประธานาธิบดีเป็นผู้บัญชาการทหารสูงสุด